এখন আমরা যেখানে বসে এগুলো মধ্যবিত্তদের আসন। এই বাঁধানো খোলা প্রাঙ্গঁণ সে সময়ে এটা মাটি আর খড়ের ছিল। প্রচুর মানুষ এই উঠোনে জড়ো হয়ে দাঁড়িয়ে দাঁড়িয়ে থিয়েটার দেখত। তারা ছিলো পাঁচ পেনীর দর্শক। বেশীর ভাগ লণ্ডনের খেটে খাওয়া মানুষ। শখ আছে, সঙ্গঁতি নেই। নাটকের দিনে এরাও দিবি্য ছেঁড়া-ফাটা তাপ্পিমারা হ্যাট কোটে শোভিত হয়ে, রাত্রের খাবার সেরে মুখশুদ্ধি হিসেবে রসুনকুচি চিবোতে চিবোতে রঙ্গঁলায়ে উপস্থিত হত। অভিজাত মহিলা দর্শককুল এদের গায়ের মুখের গন্ধে চোখমুখ কুঁচকে, বিকৃত করে, শৌখীন হাতপাখা নেড়ে রসুনের গন্ধ ভাগাবার চেষ্টা করত। আর ছিল এদের বাদাম ভাজা খাওয়ার বহর। খননের সময় স্টেজের সামনের এই প্রাঙ্গঁনে, যাকে সে যুগে ‘পিট‘ বলা হত, এখান থেকে মোটা এক পুরু চীনেবাদামের খোলার লেয়ার পাওয়া গেছে। আজও স্টেজের সামনে দাঁড়িয়ে থিয়েটার দেখার দর্শকশ্রেণী আছে। তবে সেই টিকিটের দাম পাঁচ পেনী থেকে হয়ে গেছে পাঁচ পাউণ্ড।